ঈদ নিয়ে আমার অনেক স্মৃতি। ঢাকায় আসার আগে শেষ ঈদের গল্পটা বলি। আমি ভীষণ দুরন্ত প্রকৃতির। শোলাকিয়া ঈদগাহ্ ময়দানে নামাজ পড়ে বন্ধুদের নিয়ে ছুটলাম কিশোরগঞ্জ শহরের এক বাইসাইকেল স্টোরে। তারপর সাইকেল ভাড়া করে চলে গিয়েছিলাম চামড়াবন্দর। সেখান থেকে নিকলী, করগাঁও ঘুরে আবার শহরে। ঘরে ফিরেছি রাতে। তারপর মায়ের সে কি বকুনি ! আমি খুব অভিমান করেছিলাম সেদিন। পরে মা-ই সে অভিমান ভাঙ্গান। সিনেমার নায়ক হওয়ার পর বন্ধুরাও কেমন দূরে সরে গেছে। এখন আর সারাবেলা ঘুরে বেড়াই না। ঘরেই থাকি।